CELEX: 52018PC0495
Language: hu
Date: 2018-06-28
Title: Módosított javaslat A TANÁCS HATÁROZATA az egyrészről az Európai Unió és tagállamai, másrészről Grúzia közötti közös európai légiközlekedési megállapodásnak az Unió nevében történő megkötéséről

EURÓPAI BIZOTTSÁG
            Brüsszel, 2018.6.28.
            COM(2018) 495 final
            2010/0186(NLE)
            Módosított javaslat
            A TANÁCS HATÁROZATA
            az egyrészről az Európai Unió és tagállamai, másrészről Grúzia közötti közös európai légiközlekedési megállapodásnak az Unió nevében történő megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Unió és tagállamai nevében tárgyalásokat folytatott Grúziával egy közös európai légiközlekedési megállapodás (a továbbiakban: a megállapodás) megkötéséről.  
            
            
               Az EU szomszédsági politikájának keretében a kétoldalú megállapodások hálózatát az EU és szomszédai közötti közös légtér létrehozásával kívánják felváltani. A megállapodás célkitűzései a következők: fokozatos piacnyitás az útvonalakhoz és a kapacitáshoz való hozzáférés tekintetében, viszonossági alapon; megkülönböztetésmentesség és egyenlő feltételek biztosítása a gazdasági szereplők számára az európai uniós szerződésekben foglalt elvek alapján; valamint a légi közlekedésre vonatkozó grúz jogszabályoknak az európai uniós joghoz való igazítása a biztonság, a védelem és a légiforgalmi szolgáltatás tekintetében.
            
            
               A megállapodást 2010. december 2-án írták alá
                  1
               . Az EU részéről mind az Unió, mind annak tagállamai részes felei a megállapodásnak. 2017. február 9-én a Horvát Köztársaság kivételével valamennyi tagállam befejezte a ratifikációs eljárást. 
            
            
               A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozik a megállapodáshoz, és a Horvátországnak a megállapodáshoz történő csatlakozásáról szóló jegyzőkönyv 2014 novemberében került aláírásra
                  2
               .
            
            
               A Lisszaboni Szerződés hatálybalépésének figyelembevétele céljából, valamint a Bíróság C-28/12 sz. ügyben hozott, 2015. április 28-i ítélete alapján e javaslat módosítja a Bizottság eredeti javaslatát (COM(2010)339 végleges
                  3
               ), amelyet a Bizottság 2010. június 28-án fogadott el, majd benyújtott a Tanácsnak. A Tanácsban történő megvitatás megkönnyítése érdekében a teljes szöveget módosított javaslatként terjesztjük elő.
            
            
               2.JOGALAP
            
            
                Az EUMSZ 100. cikkének (2) bekezdése, összefüggésben az EUMSZ 218. cikke (6) bekezdése a) pontjának v. alpontja.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Nem alkalmazható
            
            
               4.KÖLTSÉGVETÉSI VONZATOK
            
            
               
                  Nem alkalmazható
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Nem alkalmazható
               
               
            
            
               2010/0186 (NLE)
            
            
               Módosított javaslat
            
         
         
            
               A TANÁCS HATÁROZATA
            
            
               az egyrészről az Európai Unió és tagállamai, másrészről Grúzia közötti közös európai légiközlekedési megállapodásnak az Unió nevében történő megkötéséről
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdése a) pontjának v. alpontjával,
            
            
               tekintettel az Európai Bizottság javaslatára,
            
            
               tekintettel az Európai Parlament egyetértésére
                  4
               , 
            
            
               mivel:
            
            
               (1)A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Unió és tagállamai nevében tárgyalásokat folytatott Grúziával egy közös európai légiközlekedési megállapodás (a továbbiakban: a megállapodás) megkötéséről.
            
            
               (2)A megállapodást – figyelemmel annak egy későbbi időpontban történő megkötésére – 2010. december 2-án aláírták, összhangban a Tanács és az Európai Unió tagállamainak a Tanács keretében ülésező képviselői által elfogadott 2012/708/EU határozattal
                  5
               . 
            
            
               (3)A Horvát Köztársaság kivételével valamennyi tagállam ratifikálta a megállapodást. A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozik a megállapodáshoz, és a Horvátországnak a megállapodáshoz történő csatlakozásáról szóló jegyzőkönyv 2014 novemberében került aláírásra.
            
            
               (4)A megállapodást az Unió nevében jóvá kell hagyni.
            
            
               (5)A 2012/708/EU határozat 3. és 4. cikke a megállapodásban foglalt különféle ügyek tekintetében több, döntéshozatallal és képviselettel kapcsolatos rendelkezést tartalmaz. A Bíróság C-28/12 sz. ügyben hozott 2015. április 28-i ítéletére tekintettel e rendelkezések alkalmazását meg kell szüntetni. Tekintettel a Szerződésekre, nincs szükség sem az ezen ügyekre vonatkozó új rendelkezésekre, sem pedig a tagállamok tájékoztatási kötelezettségére vonatkozó rendelkezésekre. Következésképpen a 2012/708/EU határozat 3., 4. és 5. cikkének alkalmazását e határozat hatálybalépésének időpontjában meg kell szüntetni.
            
            
               ELFOGADTA EZT A HATÁROZATOT: 
            
            
               1. cikk
            
            
               Az egyrészről az Európai Unió és tagállamai, másrészről Grúzia közötti közös légtér létrehozásáról szóló megállapodást (a továbbiakban: megállapodás) a Tanács az Unió nevében jóváhagyja.
            
            
               2. cikk
            
            
               A Tanács elnöke kijelöli azon személy(eke)t, aki(k) jogosult(ak) a jóváhagyásra vonatkozó okiratot a megállapodás 29. cikkének megfelelően letétbe helyezni az Európai Unió nevében, ezáltal kifejezésre juttatva, hogy az Unió a megállapodást magára nézve jogilag kötelező erejűnek ismeri el. 
            
            
                  
            
            
               3. cikk
            
            
               A megállapodás 22. cikke szerinti vegyes bizottság által kizárólag az uniós jogszabályoknak a megállapodás III. mellékletébe (A polgári légi közlekedés szabályai) történő felvételéről elfogadandó, szükség esetén technikai módosításokat előíró határozatok tekintetében az Unió által képviselt álláspontot a Bizottság fogadja el, a Tanács által kijelölt különbizottsággal történő konzultációt követően.
            
         
         
            
               4. cikk
            
            
               A 2012/708/EU határozat 3., 4. és 5. cikkének alkalmazását e határozat hatálybalépésének napján meg kell szüntetni. 
            
            
               5. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                  
                        A Tanács és a tagállamok kormányainak a Tanács keretében ülésező képviselőinek 2012/708/EU határozata (2010. október 15.) az egyrészről az Európai Unió és tagállamai, másrészről Grúzia között a közös légtér létrehozásáról szóló megállapodás aláírásáról és ideiglenes alkalmazásáról, HL L 321., 2012.11.20., 1. o.
                  
               
               
                  
                     (2)
                  
                  
                        A Tanács 2014/928/EU határozata (2014. október 8.) az egyrészről az Európai Unió és tagállamai, másrészről Grúzia között a közös légtér létrehozásáról szóló megállapodásnak a Horvát Köztársaság Európai Unióhoz való csatlakozása figyelembevétele céljából történő módosításáról szóló jegyzőkönyvnek az Unió és tagállamai nevében történő aláírásáról és ideiglenes alkalmazásáról, HL L 365., 2014.12.19., 1. o.
                  
               
               
                  
                     (3)
                  
                  
                        
                     http://eur-lex.europa.eu/legal-content/HU/TXT/PDF/?uri=CELEX:52010PC0339&from=HU
                      
                  
               
               
                  
                     (4)
                  
                        HL C ., ., . o.
               
               
                  
                     (5)
                  
                        HL L 321., 2012.11.20.